 Madaxweynaha Dowladda Soomaaliyeed ee Puntland Cabdiweli Cali Gaas ayaa khudbadiisu ka duwaneyd khudbadihii horey looga bartey, waxaana uu si weyn u kala gurey oo u falanqeeyey beesha Isaaq ee degta Gobolada Waqooyi, isaga oo gaarey in uu ka hadlo arrimaha dhexdooda ah beeshaas iyo khilaafaadka u dhexeeya, inkasta oo khudbadda Madaxweynuhu aysan wadan wax cusub iyo macne weyn ama rajo siyaasadeed, oo ay u badneyd mid laga so minguuriyey fadhi-ku-diriryada Soomaalida, ayaa la dhihi karaa waxaa Madaxweynuhu hoosta ka xariiqey fashilkiisa siyaasadeed ee difaaca dalka iyo qorshaha hadda uga yaala weerarka qaawan ee Somaliland ku soo qaadey, marka la eego hadaladii uu jeediyey xiligii uu musharaxa ahaa oo uu dib uga jeediyey Brussels 2018. 